118. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 94077 της 10 Αυγ./17 Σεπτ. 1973 (ΦΕΚ Β΄ 1059) Περί καθορισμού κατωτάτου ορίου αχρεωστήτως ληφθείσης συντάξεως ήτις δεν αναζητείται. ΄Εχοντες υπ’ όψει: 1.Τας διατάξεις του εδαφ. 4 του άρθρ. 60 του Α.Ν. 1854/1951, «περί απονομής των πολιτικών και στρατιωτικών συντάξεων». 2.Την υπ’ αριθ. 24847/1965 απόφασιν ημών, δι’ ης ωρίσθη κατώτατον όριον αχρεωστήτως ληφθείσης συντάξεως, ήτις δεν αναζητείται εις τας περιπτώσεις καθ’ ας το εις σύνταξιν δικαίωμα απόλλυται και 3.Την εμφανιζομένην περίπτωσιν εισπράξεως αχρεωστήτως και όταν δεν απόλλυται το εις σύνταξιν δικαίωμα μικροποσών κάτω των εκατόν δραχμών, η αναζήτησις των οποίων συνεπάγεται απασχόλησιν Υπηρεσιών αποτιμωμένην εις ποσόν μείζον ενίοτε του αναζητουμένου, αποφασίζομεν: Ορίζομεν το ποσόν των δραχ. 100 ως κατώτατον όριον αχρεωστήτως ληφθείσης συντάξεως (περιλαμβανομένων των δώρων εορτών και προσθέτου ημισείας συντάξεως),ήτις εις πάσαν περίπτωσιν δεν αναζητείται. Η παρούσα, ης η ισχύς άρχεται από 1ης Ιαν. 1973, δημοσιευθήτω δια της Εφημερίδος της Κυβερνήσεως. 